སངས་རྒྱས་ཆོས་ལུགས་ཀྱི་བཤད་སྲོལ་ལ་བསྟན་པ་ཡོད་མེད་སོ་ཐར་གྱི་སྡོམ་རྒྱུན་ལ་ཐུག་ཅེས་ཟེར།རྒྱུ་མཚན་དེས་ཕྱིས་སུ་ལོ་རྒྱུས་མཁན་གྱིསབསྟན་པ་བསྣུབསཞེས་ཟེར་བར་སྙམ།འོན་ཀྱང་རྒྱལ་པོ་ཁྲི་དར་མའི་རིང་ལ་སྔགས་ཀྱི་ཐེག་པ་ཆེས་ཆེར་དར་བ་དང་།གསང་སྔགས་རྡོ་རྗེ་ཐེག་པ་སངས་རྒྱས་ཆོས་ལུགས་ཀྱི་བསྟན་པའི་ཉིང་ཁུ་ཡིན་ཞེས་པའི་ཟེར་ལུགས་ལ་བལྟས་ན།རྒྱལ་པོ་ཁྲི་དར་མས་གཙུག་ལག་ཁང་རྣམས་སུ་སངས་རྒྱས་ཆོས་ལུགས་ཀྱི་རབ་བྱུང་པ་མང་པོ་འཚོ་རྟེན་གཞན་ལ་བཅོལ་ནས་བཞུགས་པ་བཀག་པ་ལས་སངས་རྒྱས་ཆོས་ལུགས་རང་རྩ་མེད་བཟོས་མེད་པ་ནི་གནའ་རབས་ཀྱི་ཡིག་རྙིང་གིས་ར་སྤྲོད་བྱེད་ཐུབ་པ་འདི་ལྟར་ཡིན།ཡུལ་མཐོ་ས་གཙང་བོད་ཀྱི་ཡུལ།།གངས་རི་མཐོ་ཚངགཙངཀུན་གྱི་གཉའ།།ཆུ་བོ་ཀླུང་ཡས་ཀུན་གྱི་མགོ།ལྷ་གཉན་ཡུལ་དབྱིངས་དཀྱིལ་འདི་ན།།རྒྱལ་པོ་ཙ་ཞེས་བྱ་བ་དེ།།ལྷའི་རིགས་ལ་བྱང་ཆུབ་སེམས་དཔའི་རྒྱུརྒྱུད།།ལྷ་སྲས་ཁྲི་སྲོང་ལྡེ་བཙན་གྱིས།།དམ་ཆོས་སློབ་དཔོན་རྒྱ་གར་ཡུལ་ནས་སྤྱན་དྲངས་ཏེ།།མུན་ནག་དཀྱིལ་དུ་སྒྲོན་བཏེགས་བཞིན།།རྒྱལ་ཁམས་ཕྱོགས་ཀྱང་སྤྱོད་པར་གནང་།།བྱང་ཆུབ་མཆོག་གི་ལམ་ལ་བཀོད།།ལྷ་སྲས་ལྷའི་དྲིན་རེ་ཆེ།།བཀའ་ལུང་གཞུང་དང་འཐུནམཐུནཔའི་ཚེ།།ཕྱི་ནང་གཉིས་ཀྱི་སློབ་དཔོན་དང་།།ལས་ཀྱི་རྡོ་རྗེ་མཁས་པ་གསུམ།།མ་འདྲེས་སྤྱོད་ལམ་འདི་ལྟ་བུ།།མཁས་བཙུན་སྤྱོད་ལ་འཁྲུག་པ་མེད།།བོད་ཁམས་ཀུན་ཀྱང་བདེ་ཞིང་སྐྱིད།།ལྷ་སྲས་དར་མ་མན་ཅདཆདདང་།།འོད་སུསསྲུངདབོན་སྲས་མནཡནཆད་དུ།།སྤྱི་ནི་དར་ཅིང་རྒྱས་ཅེསཆེསཔས།།མྱིར་སྐྱེས་ཀུན་ཀྱང་འགྲུབ་པར་བཞེད།།